7. ΝΟΜΟΣ υπ’ αριθ. 1134 της 2/4 Μαρτ. 1981 (ΦΕΚ α΄ 54) Περί συγχωνεύσεως των Ταμείων Αλληλοβοηθείας του προσωπικού της Εθνικής Τραπέζης της Ελλάδος εις ενιαίον Αλληλοβοηθητικόν Ταμείον υπό την επωνυμίαν «ΤΑΜΕΙΟΝ ΥΓΕΙΑΣ ΠΡΟΣΩΠΙΚΟΥ ΕΘΝΙΚΗΣ ΤΡΑΠΕΖΗΣ ΤΗΣ ΕΛΛΑΔΟΣ». Άρθρ.1.-Τα εν Αθήναις εδρεύοντα αλληλοβοηθητικά ταμεία υπό την επωνυμίαν: α)Ταμείον Αλληλοβοηθείας Υπαλλήλων Εθνικής Τραπέζης, β)Τα-μείον Αλληλοβοηθείας Εισπρακτόρων και Κλητήρων Εθνικής Τραπέζης, γ)Ταμείον Υγείας και Ασφαλίσεως κατά της Ασθενείας των Μελών του Συλλόγου των Υπαλλήλων της Τραπέζης Αθηνών, και δ)Ταμείον Υγείας Προσωπικού Εθνικής Τραπέζης, συγχωνεύονται εις ενιαίον αλληλοβοηθητικόν ταμείον συνιστώμενον δια του παρόντος υπό την επωνυμίαν «Ταμείον Υγείας Προσωπικού Εθνικής Τραπέζης της Ελλάδος», με έδραν τας Αθήνας και σκοπόν την παροχή εις τα μέλη των και τα μέλη των οικογενειών των ιατρικής, φαρμακευτικής και νοσοκομειακής περιθάλψεως εις είδος και εις χρήμα, εις ην έκτασιν παρέχονται ήδη υπό των συγχωνευομένων ταμείων. Το συνιστώμενον ταμείον διέπεται υπό των περί αλληλοβοηθητικών Σωματείων διατάξεων και του εγκριθησομένου Καταστατικού αυτού. Άρθρ.2.-1.Η θητεία των αιρετών Διοικητικών Συμβουλίων των κατά το άρθρ. 1 συγχωνευομένων ταμείων παρατείνεται αυτοδικαίως επί χρόνον ουχί μείζονα των 12 μηνών από της δημοσιεύσεως του παρόντος, εφ’ όσον αύτη λήγει ενωρίτερον, περιορίζεται δε εις 12 μήνας, από της δημοσιεύσεως του παρόντος εάν αύτη λήγει μεταγενέστερον. Κατά τον ως άνω χρόνον τα αιρετά Διοικητικά Συμβούλια των ως άνω συγχωνευομένων ταμείων υποχρεούνται: α)Να εκπονήσουν από κοινού το Καταστατικόν του δια του παρόντος ιδρυομένου ενιαίου ταμείου, β)να συγκαλέσουν κατ’ ιδίαν τα ς Γενικάς Συνελεύσεις των Μελών των συγχωνευομένων ταμείων υφ’ ων δια της συνήθους απαρτίας και πλειοψηφίας θα εγκριθή το κατά το προηγούμενο εδάφιον καταρτισθησόμενον Καταστατικόν γ)να συγκαλέσουν από κοινού την Γενικήν Συνέλευσιν των Μελών του συνιστωμένου δια του παρόντος ταμείου προς εκλογήν των Μελών των Οργάνων της Διοικήσεως. Η σχετική πρόσκλησις προς σύγκλησιν της Γενικής ταύτης Συνελεύσεως είναι έγκυρος εφ’ όσον αποφασισθεί υπό της πλειοψηφίας του συνόλου των μελών των Διοικητικών Συμβουλίων των άνω Ταμείων. 2.Εν αρνήσει ή αμελεία τινός ή τινών των Διοικητικών Συμβουλίων των συγχωνευομένων ταμείων όπως συγκαλέσουν την Γενικήν Συνέλευσιν κατά τας περιπτώσεις α΄ και β΄ της προηγουμένης παραγράφου, αύτη δύναται να συγκληθή κατά τας περί συγκλήσεως εκτάκτου Γενικής Συνελεύσεως διατάξεις των οικείων Καταστατικών και τη αιτήσει του υπ’ αυτών προβλεπομένου αριθμού των εχόντων δικαίωμα ψήφου τακτικών μελών. 3.Μέχρι της κατά το εδάφ. β΄ της παρ. 1 του παρόντος άρθρου εγκρίσεως του καταρτισθησομένου Καταστατικού του ενιαίου ταμείου υπό των κατ’ ιδίαν Γενικών Συνελεύσεων των συγχωνευομένων ταμείων, ταύτα θα εξακολουθούν να λειτουργούν βάσει των προ της συγχωνεύσεως αυτών ισχυουσών καταστατικών διατάξεων. Άρθρ.3.-Οι ησφαλισμένοι των εν άρθρ. 1 συγχωνευομένων ταμείων καθίστανται ησφαλισμένοι του δια του παρόντος συνιστωμένου ενιαίου αλληλοβοηθητικού ταμείου η δε ασφαλιστική αυτών σχέσις διέπεται υπό του κατά το άρθρ. 2 παρ. 1 εδάφ. β΄ εγκριθησομένου Καταστατικού. Άρθρ.4.-1.Το σύνολον των ενεργητικών και παθητικών στοιχείων της πάσης φύσεως περιουσίας των κατά το άρθρ. 1 του παρόντος συγχωνευομένων ταμείων, ως και τα πάσης φύσεως δικαιώματα και υποχρεώσεις αυτών, περιέρχονται αυτοδικαίως από της κατά το άρθρ. 2 παρ. 1 περ. β΄ εγκρίσεως του Καταστατικού του συνιστωμένου Ταμείου εις το κατά το άρθρ. 1 του παρόντος συνιστώμενον αλληλοβοηθητικόν ταμείον, ως οιονεί καθολικόν διάδοχον τούτων, μη απαιτουμένων ειδικών μεταβιβαστικών πράξεων. Εις το περιθώριον των οικείων βιβλίων μεταγραφών σημειούται προκειμένου περί ακινήτων η δια του παρόντος νόμου επερχομένη διαδοχή. 2.Η κατά τα άνω περιέλευσις εις το ενιαίον ταμείον των πάσης φύσεως περιουσιακών στοιχείων των συγχωνευομένων ταμείων, ως και πάσαι αι συναφείς πράξεις απαλλάσσονται εκ του φόρου εισοδήματος (περιλαμβανομένου και του τυχόν υπεραξίας), φόρου μεταβιβάσεως ΦΚΕ, τελών χαρτοσήμου και παντός εν γένει φόρου, τέλους, εισφοράς ή δικαιώματος υπέρ του Δημοσίου, Οργανισμών Τοπικής Αυτοδιοικήσεως, Κοινωφελών Οργανισμών ή οιουδήποτε τρίτου. 3.Εκκρεμείς δίκαι των συγχωνευομένων ταμείων συνεχίζονται υπό του συνιστωμένου ενιαίου ταμείου νομιμοποιουμένου προς τούτο ενεργητικώς και παθητικώς. Άρθρ.5.-Ειδικώς η θητεία των εκλεγησομένων το πρώτον κατ’ άρθρ. 2 παρ. 1 εδαφ. γ΄ του παρόντος Μελών των οργάνων Διοικήσεως του ενιαίου αλληλοβοηθητικού ταμείου είναι διετής, προέρχονται δε ταύτα, μόνον δια την θητείαν ταύτην, κατά τα 3 / 4 εκ Μελών, του Ταμείου Αλληλοβοηθείας Υπαλλήλων Εθνικής Τραπέζης και κατά το 1 / 4 εκ Μελών, του ταμείου Υγείας και Ασφαλίσεως κατά της ασθενείας των Μελών του Συλλόγου των Υπαλλήλων της Τραπέζης Αθηνών. Άρθρ.6.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 2028,01(α) Σελ. 2028,01(β) Τεύχος ΙΑ-4-3 Σελ. 119 Ταμείο Συντάξεων Προσωπικού Εθνικής Τράπεζας της Ελλάδος 39.Π.α.7 7α. ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ.  537 της 24 Οκτ./13 Νοεμ. 1985 (ΦΕΚ Α΄  191) Σύσταση Κλάδου ΑΤ2 Πολιτικών Μηχανικών και θέσεων στο Ταμείο Αυτασφαλείας, του Προσωπικού της Εθνικής Τράπεζας της Ελλάδος. 